Γενικοί κανόνες:

* **Κανόνας 1ος: Τα φωνήεντα “-ι-” και “-α-” των καταλήξεων** τις τρίτης κλίσης είναι **βραχέα**

π.χ. τόν Τρῶα, τῷ χειμῶνι.

* **Κανόνας 2ος:** Τα μονοσύλλαβα ουσιαστικά, στη γενική και δοτική ενικού και πληθυντικού, τονίζονται στη λήγουσα π.χ. ο Τρώς – τοῦ Τρωός.

Για να κλίνω ένα ουσιαστικά της γ' κλίσης, θα πρέπει να γνωρίζω την κλίση του ουσιαστικού ο ἤρως:

|  |  |
| --- | --- |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | ο | ἤρω-**ς** | ονομαστική | οἱ | ἤρω-**ες** |
| γενική | τοῦ | ἤρω-**ος** | γενική | τῶν | ἠρώ-**ων** |
| δοτική | τῷ | ἤρω-**ι** | δοτική | τοῖς | ἤρω-**σι(ν)** |
| αιτιατική | τόν | ἤρω-**α** | αιτιατική | τούς | ἤρω-**ας** |
| κλητική | ὦ | ἤρω-**ς** | κλητική | ὦ | ἤρω-**ες** |

ΗΜΙΦΩΝΟΛΗΚΤΑ ΟΥΣΙΑΣΤΙΚΑ ΤΡΙΤΗΣ ΚΛΙΣΗΣ

Ημιφωνόληκτα ονομάζονται τα ουσιαστικά στα οποία πριν από την κατάληξη υπάρχουν τα παρακάτω σύμφωνα:

α. το **ένρινο** σύμφωνο -ν- ---> τότε το ουσιαστικό λέγεται **ενρινό**ληκτο β. τα **υγρά** σύμφωνα -λ-, -ρ- ---> τότε το ουσιαστικό λέγεται **υγρό**ληκτο

**ΠΡΟΣΟΧΗ!** Τα ημιφωνόληκτα ουσιαστικά της γ' κλίσης διακρίνονται σε μόνοθεμα και διπλόθεμα. Τι σημαίνει αυτό;

* **Μονό**θεμα είναι τα ουσιαστικά **το θέμα** των οποίων, όσον αφορά τα **φωνήεντα** που περιέχει,

**δεν αλλάζει** σε καμία πτώση π.χ. κρατηρ-.

* **Διπλό**θεμα είναι τα ουσιαστικά **το θέμα** των οποίων, όσον αφορά τα **φωνήεντα** που περιέχει,

**αλλάζει σε κάποιες πτώσεις** π.χ. αἰθηρ- / αἰθερ-.

|  |
| --- |
| **παράδειγμα μονόθεμου τριτόκλιτου ουσιαστικού με χαρακτήρα -ρ-** |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | ο | κρατηρ-ς ---> κρατήρ | κλητηρ-ς --->κλητήρ | οἱ | κρατῆρ-ες | κλητῆρες |
| γενική | τοῦ | κρατῆρ-ος | κλητῆρος | τῶν | κρατήρ-ων | κλητήρων |
| δοτική | τῷ | κρατῆρ-ι | κλητῆρι | τοῖς | κρατῆρ-σι(ν) | κλητῆρσι(ν) |
| αιτιατική | τόν | κρατῆρ-α | κλητῆρα | τούς | κρατῆρ-ας | κλητῆρας |
| κλητική | ὦ | κρατηρ-ς ---> κρατήρ | κλητήρ | ὦ | κρατῆρ-ες | κλητῆρες |

Β. ΥΓΡΟΛΗΚΤΑ – 2. ΔΙΠΛΟΘΕΜΑ

|  |
| --- |
| **παράδειγμα διπλόθεμου τριτόκλιτου ουσιαστικού με χαρακτήρα -ρ- (-ηρ- / -ερ-) που τονίζεται στη λήγουσα** |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | ο | αἰθηρ-ς ---> αἰθήρ | ἀστήρ-ς --->ἀστήρ | οἱ | αἰθέρ-ες | ἀστέρες |
| γενική | τοῦ | αἰθέρ-ος | ἀστέρος | τῶν | αἰθέρ-ων | ἀστέρων |
| δοτική | τῷ | αἰθέρ-ι | ἀστέρι | τοῖς | αἰθέρ-σι(ν) | **ἀστράσι(ν)** |
| αιτιατική | τόν | αἰθέρ-α | ἀστέρα | τούς | αἰθέρ-ας | ἀστέρας |
| κλητική | ὦ | αἰθηρ-ς ---> αἰθήρ | ἀστήρ | ὦ | αἰθέρ-ες | ἀστέρες |

|  |
| --- |
| **παράδειγμα διπλόθεμου τριτόκλιτου ουσιαστικού με χαρακτήρα -ρ- (-ωρ- / -ορ-) που τονίζεται στην παραλήγουσα** |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | ο | πρακτωρ-ς ---> πράκτωρ | ῥήτωρ | οἱ | πράκτορ-ες | ῥήτορες |
| γενική | τοῦ | πράκτορ-ος | ῥήτορος | τῶν | πρακτόρ-ων | ῥητόρων |
| δοτική | τῷ | πράκτορ-ι | ῥήτορι | τοῖς | πράκτορ-σι(ν) | ῥήτορσι |
| αιτιατική | τόν | πράκτορ-α | ῥήτορα | τούς | πράκτορ-ας | ῥήτορας |
| κλητική | ὦ | πρᾶκτορ-ς ---> πρᾶκτορ | ῥῆτορ | ὦ | πράκτορ-ες | ῥήτορες |

* Στα **διπλό**θεμα ουσιαστικά, η αλλαγή αφορά πάντα το **τελευταίο φωνήεν του θέματος** π.χ. αλλάζει το -η- (αἰθηρ- / αἰθερ-) και όχι το -αι-.
* Οι αλλαγές που γίνονται είναι οι εξής: **-ω- -> -ο- / -η- -> -ε-**. Πιο αναλυτικά:
* α. στην **ονομαστική ενικού** εμφανίζεται το **μακρό φωνήεν** δηλ. **το -ω- ή το -η-** π.χ. ο ο πράκτ**ω**ρ

αἰθ**ή**ρ /

* β. στην **κλητική ενικού** εμφανίζεται το **μακρό φωνήεν** μόνο εάν αυτό **τονίζεται** (π.χ. ὦ

αἰθ**ή**ρ)

* γ. στην **κλητική ενικού** εμφανίζεται το **βραχύ φωνήεν** (π.χ. ο πράκτωρ -> ὦ πρᾶκτ**ο**ρ), αν **δεν τονίζεται**
* δ. **σε όλες τις άλλες πτώσεις** (γενική, δοτική, αιτιατική ενικού και πληθυντικού / ονομαστική

και κλητική πληθυντικού) εμφανίζεται το **βραχύ φωνήεν** π.χ. τοῦ αἰθ**έ**ρ-ος / τοῦ πράκτ**ο**ρ-ος.

Β. ΥΓΡΟΛΗΚΤΑ - 3. ΣΥΓΚΟΠΤΟΜΕΝΑ

|  |
| --- |
| **παράδειγμα συγκοπτόμενου ουσιαστικού** |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | ο | πατηρ-ς ---> πατήρ | ονομαστική | οἱ | πατέρ-ες |
| γενική | τοῦ | πα**τερ**-ος ---> πα**τρ**-ός | γενική | τῶν | πατέρ-ων |
| δοτική | τῷ | πα**τερ**-ι ---> πα**τρ**-ί | δοτική | τοῖς | πα**τερ**-σι(ν) ---> πα**τρ**-σι(ν)---> πα**τρά**-σι(ν) |
| αιτιατική | τόν | πα**τέρ**-α | αιτιατική | τούς | πατέρ-ας |
| κλητική | ὦ | πατερ-ς ---> πάτερ | κλητική | ὦ | πατέρ-ες |

**ΠΡΟΣΟΧΗ!**

* Ως **συγκοπτόμενα** ουσιαστικά χαρακτηρίζονται ορισμένα ουσιαστικά της γ' κλίσης που είναι: α. **ημιφωνό**ληκτα

β. **υγρό**ληκτα

γ. **διπλό**θεμα (έχουν δύο θέματα, ένα που λήγει σε **-ηρ-** και ένα που λήγει σε **-ερ-**) και

δ. σε κάποιες πτώσεις αποβάλλουν (συγκόπτουν) δηλαδή **χάνουν** ένα φωνήεν και συγκεκριμένα

**το -ε- από το θέμα που λήγει σε -ερ** (π.χ. το -ε- από το θέμα πατ**ε**ρ-)

* Στην ομάδα αυτή ουσιαστικών ανήκουν οι λέξεις: **ὁ πατήρ, ἡ μήτηρ, ἡ θυγάτηρ, ὁ ἀνήρ, ἡ**

**Δημήτηρ, ἡ γαστήρ**. Όλα οι παραπάνω λέξεις κλίνονται με τον ίδιο ακριβώς τρόπο.

* Προσοχή! Η **κλητική ενικού** σχηματίζεται με το θέμα που λήγε σε **-ερ-** και ο **τόνος ανεβαίνει**

π.χ. ο πατ**ή**ρ ---> ὦ π**ά**τερ.

* Προσοχή! Η **δοτική πληθυντικού**, μετά την αποβολή του -ε-, σχηματίζεται με την **προσθήκη ενός -α-** για λόγους προφοράς π.χ. πα**τερ**-σι(ν) ---> πα**τρ**-σι(ν) ---> πα**τρά**-σι(ν).
* Προσοχή! Η λέξη ἀνήρ, όταν χάνει το -ε-, παίρνει ένα -δ- για λόγους προφοράς π.χ. ἀνερ-α

---> ἄ**νρ**-α ---> ἄ**νδρ**α.

|  |
| --- |
| **παραδείγματα συγκοπτόμενων ουσιαστικών** |
| **ΕΝΙΚΟΣ ΑΡΙΘΜΟΣ** |
| ονομαστική | πατήρ | μήτηρ | ἀνηρ | θυγάτηρ |
| γενική | πατρ-ός | μητρ-ός | ἀνδρ-ός | θυγατρ-ός |
| δοτική | πατρ-ί | μητρ-ί | ἀνδρ-ί | θυγατρ-ί |
| αιτιατική | πατέρ-α | μητέρ-α | ἄνδρ-α | θυγατέρ-α |
| κλητική | πάτερ | μῆτερ | ἄνερ | θύγατερ |
| **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | πατέρες | μητέρες | ἄνδρες | θυγατέρες |
| γενική | πατέ-ων | μητέ-ων | ἀνδρ-ῶν | θυγατέ-ων |
| δοτική | πατρ-άσι(ν) | μητρ-άσι(ν) | ἀνδρ-άσι(ν) | θυγατρ-άσι(ν) |
| αιτιατική | πατέρ-ας | μητέρ-ας | ἄνδρ-ας | θυγατέρ-ας |
| κλητική | πατέρ-ες | μητέρ-ες | ἄνδρ-ες | θυγατέρ-ες |

Γ. ΣΙΓΜΟΛΗΚΤΑ - ΟΥΔΕΤΕΡΑ

|  |
| --- |
| **παράδειγμα ουδέτερου σιγμόκλιτου ουσιαστικού** |
| **ΕΝΙΚΟΣ ΑΡΙΘΜΟΣ** | **ΠΛΗΘΥΝΤΙΚΟΣ ΑΡΙΘΜΟΣ** |
| ονομαστική | τό | ἔδαφος | βέλος | τά | ἐδάφη | βέλη |
| γενική | τοῦ | ἐδάφους | βέλους | τῶν | ἐδαφῶν | βελῶν |
| δοτική | τῷ | ἐδάφει | βέλει | τοῖς | ἐδάφεσι(ν) | βέλεσι |
| αιτιατική | τό | ἔδαφος | βέλος | τά | ἐδάφη | βέλη |
| κλητική | ὦ | ἔδαφος | βέλος | ὦ | ἐδάφη | βέλη |

**Τα ουδέτερα σιγμόληκτα** έχουν **ένα θέμα** που λήγει **σε -εσ- αλλά το -ε- αυτό του θέματος μετατρέπεται σε -ο-** (δηλαδή σε θέμα -οσ-) **στην ονομαστική, αιτιατική και κλητική ενικού.**